Προκλητικός συνεχίζει να εμφανίζεται ο βουλευτής του ΣΥΡΙΖΑ, Γιώργος Κυρίτσης, ο οποίος σε άρθρο του χθες, Πέμπτη (26/05/2016) στην «Αυγή» υποστήριξε ότι η βαριά φορολογία στοχεύει αυτούς που ψήφισαν «Ναι» στο δημοψήφισμα.

Σήμερα, μία ημέρα μετά την προκλητική, αν όχι ρατσιστική δήλωσή του, ο βουλευτής επιμένει στη θέση του!

VIRAL ΕΙΔΗΣΕΙΣ

«Εννοούσα τα ευπορότερα στρώματα, τις κατά τεκμήριο εύπορες κοινωνικές ομάδες, που έδωσαν τα μεγαλύτερα ποσοστά στις δυνάμεις του ‘Ναι’ στο δημοψήφισμα και τα χαμηλότερα ποσοστά στο ΣΥΡΙΖΑ στις εκλογές του Σεπτεμβρίου», είπε σήμερα ο κ. Κυρίτσης, μιλώντας στο ΣΚΑΪ.

Προσέθεσε ότι οι λαϊκές δυνάμεις που ψηφίσαν «Όχι» στο δημοψήφισμα δεν τάχτηκαν υπέρ του Μνημονίου αλλά ψηφίσαν τον Σεπτέμβριο τον ΣΥΡΙΖΑ για να διαχειριστεί καλύτερα το Μνημόνιο.

Ισχυρίστηκε μάλιστα ότι κάτι αντίστοιχο είχε πει την περασμένη Κυριακή στη Βουλή ο πρόεδρος της Νέας Δημοκρατίας, Κυριάκος Μητσοτάκης.